open-index/open-wikipedia-markdown huggingface dataset:
Šaktizmus

**Šaktizmus** (prívrženci sa volajú **šaktisti** alebo **šaktovia**) je denominácia hinduizmu, ktorá za najvyššie božstvo považuje Šakti (Božiu Matku) vo všetkých jej formách. 

V čistom šaktizme nie je Veľká Bohyňa alebo Mahádéví (Veľká Matka) ničím iným než Najvyšším Božstvom. 

Šaktizmus, ako ho vidíme dnes, sa vyformoval približne v prvých storočiach nášho letopočtu, hoci veľa jeho foriem začalo oveľa skôr najmä v období, kedy domorodé kultúry uctievali ženské vlastnosti prírody. 

Šaktizmus má nie celkom všadeprítomné indické atribúty - obsahuje rituály s črtami nie veľmi pokrvnými s hlavnými hinduistickými vyznaniami. Väčšina Indov by sa ani dnes nemiešala s inými kastami. Nasledovníci Šakti však nevenujú veľký ohľad týmto kastovým rozdielom. 

Šakti je "tvorivá energia" a šaktizmus "doktrína tvorivej energie." 

Archeológovia našli veľa ženských sošiek spodobňujúcich Božiu Matku na niektorých miestach v Indii, ktoré pochádzajú už z obdobia viac ako 5000 rokov pred Kristom. V Rigvéde sa spomínajú ženské božstvá vrátane populárnej Piesne k Božej Matke, ktoré sú veľmi dôležité pre nasledovníkov Dharmy, všeobecne a aj pre šaktistov. Šaktizmus dosť pripomína šivaizmus - je takisto orientovaný na tantry.

Šiva má svoju družku - je to Durga, ale s mnoho menami ako Párvatí, Kálí atď., pre šaktistov však Šiva je len prvkom šakti - na rozdiel od šivaizmu, v šaktizme Šakti a Šiva sú od seba neoddeliteľní a Šiva sa chápe skôr ako niečo transcendentné.

Z literatúry môžeme uviesť Márkandéja puránu, ktorá je jednou z osemnástich purán glorifikujúcu Veľkú Matku - Déví Mátá je ženský princíp stvorenia a udržiavania vesmíru. Ženský princíp však nie je nepovšimnutý ani vo védach.

## Externé odkazy
*Zdroj, odkiaľ bol text čerpaný 

Kategória:Hinduizmus
Kategória:Indické náboženstvá
Rámájana

[thumb|Hlavný hrdina eposu, [Ráma (vpravo), sedí na ramenách Hanumána v zápase s Rávanom (maľba z Tamilnádu okolo roku 1820, dnes uložená v Britskom múzeu)]]

**Rámájana** (- sanskritský kmeň; v písme dévanágarí: रामायण - *Rámajana*; v preklade „Príbeh Rámovho života “ či „Putovanie Rámu“) alebo **Rámájanam** (- sanskritský nominatív a zároveň názov dnes používaný napríklad v tamilčine; po tamilsky: இராமாயணம் - *Rámájanam*) je staroveký indický epos, za ktorého autora sa považuje legendárny mudrc Válmíki. Tvorí dôležitú časť hinduistického kánonu zvaného smrti, spoločne s Mahábháratou je jedným z najvýznamnejších diel indickej epickej literatúry. Je najobľúbenejším textom višnuistov. V slovenčine vyšiel preklad časti eposu v roku 1961, v češtine vyšiel preklad časti eposu prvýkrát v roku 1957 (pod názvom Rámájanam).

Hlavným hrdinom eposu je princ Ráma, prvorodený syn kóšálskeho kráľa Dašarathu. Ráma bol následkom dvorských intríg odsúdený na 14 rokov lesného vyhnanstva, kam sa uchýlil aj so svojou manželkou Sítou a bratom Lakšmanom. Vlády sa zatiaľ ujal jeho ďalší brat Bharata. Jedného dňa bola Síta unesená Rávanom, kráľom rákšasov, na ostrov Lanka. Ráma ju však s pomocou opičieho ľudu na čele s kráľom Sugrívom a jeho verným druhom Hanumánom získal naspäť. Pri dobýjaní Lanky zahynul Rávana, jeho synovia, bratia aj veľa ďalších významných rákšasov. Ráma sa potom vrátil so Sítou naspäť do Ajódhjy, kde sa stal kráľom a spravodlivo vládol veľa storočí.

Epos sa skladá z 24&nbsp;000 dvojverší a zahŕňa 7 častí nazývaných kándy. Vznikol zhruba okolo 3. storočia pred. Kr., hoci predloha pre Rámov príbeh je ešte o niekoľko storočí staršia. Niektoré epizódne príbehy vrátane celej prvej a siedmej kándy, kde dochádza k stotožneniu Rámu s Višnuom, boli do eposu začlenené až dodatočne, a to niekedy v prvých storočiach nášho letopočtu. Tieto vsuvky sú kľúčové v tom, že z pôvodne svetského eposu robia náboženské dielo.

## Referencie

## Iné projekty
 

## Zdroj

Kategória:Eposy
Kategória:Indická literatúra
Pasienky

**Pasienky** môže byť:
*množné číslo od pasienok
*časť Bratislavy, pozri Pasienky (časť Bratislavy)
**Športová hala Pasienky
**Plaváreň Pasienky
**Pasienky (štadión)
Tongdučchon

right|thumb|Tongdučhon v provincii Kjonggi-do
right|thumb|Poloha provincie Kjonggi-do
**Tongdučchon** (kórejsky 동두천) je juhokórejské mesto. Nachádza sa v severozápadnej časti územia, v provincii Kjonggi-do (경기도), severne od hlavného mesta Soul (서울). Na území s rozlohou 95 km² tu žije približne 88 000 obyvateľov (údaj z roku 2007).

## Americké vojenské základne
Mesto Tongdučchon je strategickým miestom obrany hlavného mesta Soul (서울). Nachádza sa tu 5 amerických vojenských základní 2. pešej divízie. Jej úlohou je zadržať prípadný útok zo strany KĽDR. Divízia má približne 15 000 vojakov, z ktorých asi 1 000 je z Kórejskej republiky pridelených v rámci projektu KATUSA (Korean Augmentation To the United States Army). V roku 2003 prišiel na návštevu základní americký minister obrany Donald Rumsfeld.

## Administratívne rozdelenie
Mesto Tongdučchon je rozdelené na 9 obvodov nazývaných "dong" (동).

* Anhüng-dong (안흥동)
* Čungang-dong (중앙동)
* Posan-dong (보산동)
* Purhjon-dong (불현동)
* Sangphä-dong (상패동)
* Säng-jon-dong 1 (생연1동)
* Säng-jon-dong 2 (생연2동)
* Sojo-dong (소요동)
* Songnä-dong (송내동)

## Externé odkazy
*Oficiálna stránka mesta Tongdučchon 

## Zdroj
* 

Kategória:Mestá v Kórejskej republike
Matthew Perry

**Matthew Langford Perry** (* 19. august 1969, Williamstown, Massachusetts, USA – † 28. október 2023, Los Angeles, Kalifornia, USA) bol americko-kanadský herec, komik, výkonný producent, scenárista a dramatik, ktorého preslávila postava Chandlera Binga v televíznom sitkome stanice NBC, *[[Priatelia (seriál)|Priatelia]]* (1994 – 2004). Vďaka veľkej popularite sitkomu *Perry* a zvyšok šesťčlenného hlavného hereckého obsadenia zarábali do roku 2002 jeden milión dolárov za epizódu. Spolu s účinkovaním v krátkom televíznom seriáli *[[Studio 60 on the Sunset Strip]]* sa objavil v niekoľkých filmoch, napríklad *Iba blázni sa ponáhľajú* (*Fools Rush In*; 1997), *Takmer hrdinovia* (*Almost Heroes*; 1998), *Môj sused zabijak* (*The Whole Nine Yards*; 2000) a *Znovu 17* (*17 Again*; 2009). V roku 2010 rozšíril svoj životopis o dabing vo videohre .

Perry bol spolutvorcom, spoluautorom, výkonným producentom a hviezdou sitkomu stanice ABC s názvom *[[Mr. Sunshine]]*, ktorý bol vysielaný od februára do apríla 2011. V auguste 2012 začal hrať úlohu športového moderátora Ryana Kinga v sitkome NBC, *Go On*. Seriál bol zrušený 10. mája 2013. Perry spoluvyvíjal a hral v sitkome CBS s názvom *The Odd Couple*, v ktorom v rokoch 2015 až 2017 stvárňoval Oscara Madisona.

Zomrel 28. októbra 2023. Bol nájdený vo vírivke vo svojom dome v Los Angeles v štvrti Pacific Palisades.

## Filmografia

### Film

### Televízia

### Divadlo

### Videohry

## Referencie

## Iné projekty

Kategória:Kanadskí filmoví herci
Kategória:Kanadskí televízni herci
Kategória:Filmoví herci USA
Kategória:Televízni herci USA
Kategória:Osobnosti USA kanadského pôvodu
Kategória:Úmrtia utopením
Kategória:Osobnosti z Massachusetts
Chicagska škola (architektúra)

**Chicagska škola** alebo **chicagsky štýl** (často nesprávne: *chicagská škola, chicagský štýl*) je označenie skupiny architektov činných v Chicagu a v New Yorku koncom 19. storočia a v prvej štvrtine 20. storočia (najmä v rokoch 1883 až 1893).

Vznik tohto architektonického smeru podmienilo viacero skutočností. Prvou bola snaha o pravidelnú segregáciu pozemkov v Chicagu z dôvodu využitia plochy mesta. To zapríčinilo vznik tzv. mestských blokov, ktorými je Chicago charakteristické a snahu o využitie pozemku čoraz viac do výšky. Jedným z dôvodov bola tiež bezpečnosť a odolnosť voči požiarom. Konkrétne v Chicagu dva rozsiahle požiare v rokoch 1871 a 1874 vo veľkej miere zdevastovali mesto a vyžiadali si tak zmenu stavebných materiálov a vytvorenie ochranných vrstiev obaľujúcich nosnú konštrukciu. 

Najvýznamnejším znakom Chicagskej školy bol prechod od nosných stien ku skeletovému systému, ktorý zaručoval pevnosť a stabilitu konštrukcie aj vo výškach do ktorých sa doteraz budovy s obmedzenou plochou nedostávali. Skelet bol aj významným fasádnym prvkom. Bol často priznávaný, rozčleňoval fasádu a vytváral tak jednoduchý a prirodzene pôsobiaci raster. Skelet vypĺňali vysoké okná a zaručovali tak vynikajúce preslnenie priestorov, v tom čase s predovšetkým administratívnou funkciou. Na fasádach sa používali tiež vo veľkej miere rastlinné motívy ovplyvnené v Európe rozšírenou secesiou, ktoré sa postupne z budov strácali a vznikal tak čisto funkčný výraz stavby. Jedným zo znakov bolo tiež funkčná diferenciácia podlaží pri ktorej boli na spodných podlažiach umiestnené obchody a služby, na vyšších kancelárie.

## Predstavitelia

* William LeBaron Jenney
* Louis Sullivan
* Burnham & Root
* William Holabird
* Martin Roche
* George H. Wyman

## Stavby
right|thumb|Louis Sullivan's Carson, Pirie, Scott & Co. Building
* *„Flatiron“(Žehlička)*, New York, 1902, Daniel H. Burnham; 
* *Wainwright Building*, St. Louise, Missouri, 1890, L.H.Sullivan;
* *Guaranty Building, Buffalo*, New York, 1895, L.H.Sullivan;
* *Schlesinger & Mayer Department Store*, Chicago, 1904, L.H.Sullivan;
* *Leiter Building, Chicago*, 1879, W.L.Jenney; 
* *[[Home Insurance Building]]*, Chicago, 1885, W.L.Jenney;
* *Reliance Building*, Chicago, 1895, Burnham & Root;
* *Tacoma Building*, Chicago, 1889, W.Holabird & M.Roche

## Literatúra
* Mary Hollingsworth: *Architektura 20.století*, Columbus, Bratislava, 1993
* Peter Gossel a Gabriele Leuthauserová: *Architektur des  20.Jahrhunderts*, TASCHEN, Kolín, 2003

Kategória:Chicagska škola v architektúre
Kategória:Architektúra v USA
USS New Mexico (BB-40)

**USS New Mexico** bola prvá jednotka triedy New Mexico. Pomenovaná bola v súlade s doktrínou USA po jednom zo spolkových štátov USA, konkrétne po 47 štáte - Nové Mexiko. Mala dve sesterské lode Mississippi a Idaho.

## Stavba
Kýl bol založený v lodeniciach New York Navy Yard v Brooklyne (štát New York) 14. októbra 1915. Na vodu bola spustená 13. apríla 1917 a US Navy si ju prevzala 20. mája 1918.

## Pohon a pancierovanie
Pohon zabezpečovalo 9 kotlov Babcock & Wilcox , ktoré poháňali 4 turbíny ktoré následne poháňali elektrické agregáty a tie napájali elektromotory otáčajúc hriadeľmi štyroch lodných skrutiek s výsledným výkonom 27 500 ks, ktoré premieňali na maximálnu rýchlosť lode 21 u.. Pohonom pomocou elektrických agregátov a elektromotorov sa líšila jednotka New Mexico od svojich sesterských lodí Mississippi a Idaho.

Bočný pancierový pás bol hrubý 279 – 203 mm. Paluba bola chránená 152,5 - 76,2 mm pásom. Hlavné delostrelectvo bolo uložené vo vežiach s hrúbkou panciera 457 – 228 mm sekundárne delostrelectvo malo pancierovanie 152 – 76 mm.

## Výzbroj
Hlavná výzbroj pozostávala z dvanástich diel kalibru 365 mm (14"/50 cal.) v štyroch trojhlavňových vežiach (dve vpredu, dve vzadu). Pomocnú výzbroj tvorilo 22 diel kalibru 127 mm (5"/51) uložených v kazematách po 11 na každej strane. V priebehu krátkeho času bolo odstránených 8 diel z najnižších kazemát, pretože sa táto pomocná výzbroj ukázala ako neefektívna (použiteľná len pri pokojnom mori). V tridsiatich rokoch bolo pridaných 8 x 127 mm (5"/25 cal.). Loď niesla dva 533 mm torpédomety.

## Služba
Do služby bola zaradená 20. mája 1918, krátko pred koncom I. sv. vojny, takže ešte sa stihla zapojiť do hliadkovania popri východnom pobreží USA. V roku 1920 preplavila z Francúzska do USA prezidenta W. Wilsona. Nato sa ešte v toho istého roka presunula do Pacifiku, kde sa stala súčasťou tichomorskej flotily USA. Nasledujúcich dvadsať rokov pôsobila striedavo v Pacifiku a Karibiku.

## Rekonštrukcia a prestavba
V lodeniciach Philadelphia Navy Yard absolvovala modernizáciu od marca 1931, do januára 1933. Boli odstránené elektrické agregáty a  elektromotory. Touto zmenou pohonného systému sa zvýšil výkon na 32 500 ks. Zväčšený námer diel (dlhší dostrel). Stožiare trubkovej konštrukcie boli zrušené.

## II. svetová vojna
[vľavo|náhľad|250px|USS New Mexico v Puget Sound Navy Yard, [6. október|6. októbra 1943.]]
V roku 1941 sa presunula do vôd Atlntiku vzhľadom na silnejúcu činnosť nemeckých ponoriek. Tým sa vyhla pohrome v Pearl Harbore, po ktorom bola okamžite prevelená na Havajské ostrovy, aby nahradila straty spôsobené týmto náletom.

## Dohra
[vľavo|náhľad|250px|Zakotvená v [Tokijský záliv|Tokijskom zálive v pozadí hora Fudži (neskorí august 1945).]]
Po kapitulácii Japonska sa z Tokijského zálivu vydala na cestu na východné pobrežie USA cez Panamský kanál. 19. júla 1946 bola v Bostone vyradená zo služby a 13. októbra 1947 predaná do šrotu.

## Zdroj
*

## Iné projekty

## Externé odkazy
*Stránka a o lodi New Mexico 

New Mexico
New Mexico
Kunpcho

right|thumb|Kunpho v provincii Kjonggi-do
right|thumb|Poloha provincie Kjonggi-do
**Kunpcho** (kórejsky 군포) je juhokórejské mesto. Nachádza sa v severozápadnej časti územia, v provincii Kjonggi-do (경기도). Na území s rozlohou 36 km² tu žije približne 274 000 obyvateľov (údaj z roku 2007). Kunpcho spolu s ďalšími okolitými mestami v provincii, s metropolitným mestom Inčchon (인천) a s hlavným mestom Soul (서울) tvorí tzv. Veľký Soul, čo je metropolitná oblasť s rozlohou 1 570 km² a s 23 miliónmi obyvateľov.

## Administratívne rozdelenie
Mesto Kunpcho je rozdelené na 11 mestských obvodov nazývaných "dong" (동).

* Čägung-dong (재궁동)
* Kümdžong-dong (금정동)
* Kungnä-dong (궁내동)
* Kunpho-dong 1 (군포1동)
* Kunpho-dong 2 (군포2동)
* Kwangdžong-dong (광정동)
* Ogüm-dong (오금동)
* Sanbon-dong 1 (산본1동)
* Sanbon-dong 2 (산본2동)
* Suri-dong (수리동)
* Täja-dong (대야동)

## Externé odkazy
*Oficiálna stránka mesta Kunpho

## Zdroj
* 

Kategória:Mestá v Kórejskej republike
Letné kúpalisko a hotel Laura

**Letné kúpalisko a hotel Laura** v Rajeckých Tepliciach je dielom architekta Františka Eduarda Bednárika navrhnutá v roku 1942 a postavená v roku 1944. 

## Charakteristika
Na prvý pohľad nenápadná, charakteristická expresívnymi tvarmi zo strany kúpaliska. Má dva esovite zatočené schodiská, umiestnené po bokoch budovy, vedúce na terasu, ktorá pôvodne nebola zakrytá. Stena reštaurácie je poloblúková so širokým pásovým oknom. 
Sú tu dva bazény: jeden je v tvare písmena L dlhý 50 metrov a druhý je detský v tvare kruhu. Kedysi pri hlavnej budove stála kolkáreň.
Komplex obnovili v roku 1992 a hlavný objekt premenili na hotel Laura.

## Literatúra
Matúš Dulla: Slovenská architektúra od Jurkoviča po dnešok

Kategória:Hotely na Slovensku
Kategória:Kúpaliská na Slovensku
Kategória:Rajecké Teplice
Evo Morales

**Juan Evo Morales Ayma** (* 26. október 1959, Isallawi, Bolívia) je vodca bolívijskej socialistickej strany Movimiento al Socialismo (MAS) a hnutia za práva pestovateľov koky. Dňa 22. januára 2006 sa stal prvým domorodým prezidentom Bolívie potom, čo v prezidentských voľbách získal 54 % hlasov. V rokoch 2009 a 2014 bol vo funkcii prezidenta potvrdený.

Je veľkým futbalovým nadšencom.

## Prezidentský úrad
Po zvolení znovu prejednal zmluvy zahraničných spoločností na ťažbu nerastného bohatstva krajiny; tieto príjmy zvýšili príjmy krajiny o 40 % a sú z nich financované vzdelávacie a bytové programy, alebo napr. zdravotná starostlivosť (stavba nových nemocníc).

Inicioval výbor, ktorý by revidoval bolívijskú ústavu, ktorá by mala brániť ľudské práva, decentralizovať moc a zabezpečiť istú mieru autonómie regiónom a komunitám.

Morales je naklonený presunu ťažiska moci zo štátu smerom k regiónom a miestnym komunitám. Medzi jeho ďalšie úmysly patrí "navrátenie krajiny" a jej bohatstva obyčajným ľuďom. Čo sa týka vzťahu s USA v novembri 2008 vyjadril snahu nájsť spoločnú reč s novým prezidentom.

Vo voľbách konaných 6. decembra 2009 bol zvolený na ďalšie funkčné obdobie, keď pre neho hlasovalo viac ako 60 % voličov.

3. júla 2013 bol Morales na návšteve Ruska, kde sa zúčastnil mítingu producentov fosílnych palív. Pri spiatočnej ceste, v okamihu, keď jeho lietadlo už bolo vo vzduchu, Francúzsko, Portugalsko a Taliansko vyhlásili, že mu neumožnia preletieť cez ich vzdušný priestor. Prezidentovo lietadlo potom po 3 hodinách neplánovane pristálo vo Viedni, kde Morales strávil noc. Dôvodom tohto kroku bolo podozrenie, že sa na palube nachádza Edward Snowden. Nasledujúci deň krátko po poludní a po rakúskom vyvrátení podozrenia dali spomínané štáty Moralesovi opäť povolenie vrátiť sa do svojej vlasti. Z incidentu (ktorý bol pôvodne avizovaný ako technické problémy) sa stal diplomatický škandál.

V októbri 2014 bol tretíkrát znovuzvolený do funkcie prezidenta, zvíťazil už v prvom kole so ziskom takmer 60 % hlasov.
V roku 2024 bol obžalovaný pre znásilnenie 15-ročnej, s ktorou mal aj dieťa. Podľa bolívijskych zákonov v jej veku šlo o znásilnenie, aj keď mu ju poskytla jej matka, tiež obžalovaná, výmenou za rôzne výhody.

## Rodinný život
Pochádza z troch detíjeho súrodenci sú Esther Morales Ayma, Hugo Morales. Evo Morales má dve deti - Eva Liz Morales Alvarado, Álvaro Morales Paredes.

## Referencie


## Iné projekty

## Externé odkazy
* Osobná stránka /
* Stránky strany MAS 
* Rozhovor s Evo Moralesom  
* Profil na stránkach Latinská Amerika Dnes  

## Zdroj

Kategória:Bolívijskí politici
Kategória:Prezidenti Bolívie
Medzinárodná vegetariánska únia

**Medzinárodná vegetariánska únia** (*International Vegetarian Union*, skratka *IVU*) je nezisková organizácia s otvoreným členstvom pre ľubovoľné organizácie, ktorých cieľom je propagovať vegetariánstvo. Členmi môže byť fyzická osoba alebo právnická osoba, ktorá zdieľa ciele IVU, bez ohľadu na to či sú vegetariánmi alebo nie.

Organizácia bola založená v roku 1908, počas prvého Svetového vegetariánskeho kongresu v Drážďanoch. Impulzom pre vznik prišiel od Francúzskej vegetariánskej spoločnosti, kongres organizovala britská spoločnosť spolu s miestnou nemeckou. Odvtedy sa po svete začali konať série medzinárodných kongresov.

Za účelom dosiahnutia cieľov má organizácia nasledovné hlavné plány:
* podporovať vznik miestnych, národných a regionálnym vegetariánskych organizácií, a následná kooperácia s nimi,
* podporovať kongresy pre zverejňovanie a vývoj záujmov pre vegetariánstvo a dať možnosť vegetariánom pre spoločné stretnutia,
* zvýšiť kapitál pre podporu členských organizácií,
* podporiť výskum v aspektoch vegetariánstva a vydávanie publikácií vo všetkých médiách,
* reprezentovať vegetariánske dôvody na náležitých medzinárodných orgánoch a hovoriť o globálnych príčinách. 

## Externé odkazy
* oficiálne stránky 

Kategória:Vegetariánstvo
Kategória:Neziskové organizácie
Santa Cruz (department)

right|náhľad|Poloha departmentu
**Santa Cruz** je s rozlohou 370&nbsp;621 km² najväčším departmentom Bolívie. V roku 2001 bol počet obyvateľov 2&nbsp;029&nbsp;471. Hlavným mestom je Santa Cruz de la Sierra.

Department sa nachádza vo východej časti Bolívie, veľkú čast z neho pokrývajú dažďové pralesy, ktoré sa nachádzajú od Ánd až po hranicu s Brazíliou. Hospodárstvo departmentu záleží hlavne od poľnohospárstva, pričom dôležitými pestovateľskými surovinami sú cukor, bavlna, sója a ryža. Nález ložísk zemného plynu v posledných rokoch dáva predpoklad na zlepšenie hospodárstva v tejto oblasti. V júli 2004 obyvatelia v referende odsúhlasili ťažbu a export zemného plynu. V departmente sa tiež nachádza El Mutún, najväčšie nálezisko železnej rudy.

Department sa delí na 15 provincií.

## Provincie
* Andrés Ibáñez
* Ignacio Warnes
* José Miguel de Velasco
* Ichilo
* Chiquitos
* Sara
* Cordillera
* Vallegrande
* Florida
* Obispo Santistevan
* Ñuflo de Chávez
* Ángel Sandoval
* Manuel María Caballero
* Germán Busch
* Guarayos

## Referencie


## Iné projekty

Kategória:Departmenty v Bolívii
Annandale

**Annandale** môže byť:

* miesto v Škótsku, pozri Annandale (Dumfries and Galloway)

* Annandale (Nový Južný Wales), Austrália
* Annandale (Queensland), Austrália

* mesto v USA:
* Annandale (Minnesota)
* Annandale (New Jesey)
* Annandale (Virgínia)

* mesto v Guyane:
* Annandale (Guyana)

* Nelson Annandale, škótsky zoológ
Salo

**Salo** môže byť:
* mesto vo Fínsku, pozri Salo (Fínsko)
* mesto v Gabone, pozri Salo (Gabon)
* meno osobnosti:
** Dave Salo, tréner
** David Salo, americký jazykovedec
** Mika Salo, fínsky jazdec Formuly 1
** Sami Salo, fínsky hokejový obranca
** Tommy Salo, švédsky hokejový brankár
** Salo Finkelstein
** Salo Landau, holandský šachista
** Ola Salo, švédsky spevák

## Pozri aj
* Salò (mesto v Lombardii)
* Repubblica di Salò (= Republika Salò, Talianska sociálna republika), bábkový štát nacistického Nemecka
* Salò alebo 120 dní Sodomy, film Piera Paola Pasoliniho
Hawkins

**Hawkins** môže byť:

* Geografické miesto:
** Hawkins (Texas)
** Hawkins (Wisconsin)
** Hawkins County (Tennessee)

* Meno osobnosti:
** Barry Hawkins, anglický hráč snookru
** Benjamin Hawkins, americký farmár a štátnik
** Benjamin Waterhouse Hawkins, anglický sochár a vedec
** Chris Hawkins, anglický DJ
** Chris Hawkins (tréner), tréner amerického futbalu
** Coleman Hawkins, americký džezový saxofonista
** Hawkshaw Hawkins, americký country spevák
** Jack Hawkins, americký filmový herec
** Jeff Hawkins, americký vedec, zakladateľ Palm Computing
** Jennifer Hawkins, austrálska modelka, Miss Universe 2004
** Sir John Hawkins (1532-1595), anglický obchodník, staviteľ lodí a pirát
** John Hawkins (geológ), cestovateľ a geológ z Cornwallu
** Justin Hawkins, anglický hudobník, člen skupiny The Darkness
** Kyle Hawkins, tréner Lacrosse
** Paul Hawkins, austrálsky jazdec
** Peter Hawkins, anglický herec a dabér
** Sir Richard Hawkins, britský námorník, viceadmirál a člen parlamentu
** Ronnie Hawkins, americký rock and rollový hudobník
** Sally Hawkins, britská herečka
** Screamin' Jay Hawkins, americký spevák a zabávač
** Sophie B. Hawkins, americká speváčka
** Taylor Hawkins (1972-2022), americký bubeník, člen skupiny Foo Fighters
** Tom Hawkins, hráč amerického futbalu
** Wynn Hawkins, americký bejzbalista

* vo fikcii:
** americký televízny seriál, pozri Hawkins (seriál)
** D. L. Hawkins, postava zo seriálu *Hrdinovia*
** Jim Hawkins, postava v románe *Ostrov pokladov*
** Robert Hawkins, postava zo seriálu *Jericho*
** Sam Hawkens, postava z románu Karla Maya *Vinnetou* 

*iné
** druh granátu
Hwasong (mesto)

right|thumb|Hwasong v provincii Kjonggi-do
right|thumb|Poloha provincie Kjonggi-do
**Hwasong** (kórejsky 화성) je juhokórejské mesto. Nachádza sa v severozápadnej časti územia pri pobreží Žltého mora, v provincii Kjonggi-do (경기도). Na území s rozlohou 688 km² tu žije približne 363 000 obyvateľov (údaj z roku 2007). Mesto má najväčšiu rozlohu poľnohospodárskej pôdy v provincii.

## Zaujímavosti
V období rokov 1986 až 1991 vyčíňal v meste Hwasong prvý sériový vrah v štáte. Podľa všetkého mal na svedomí 10 vrážd. Policajným orgánom a vyšetrovateľom sa vraha nikdy nepodarilo chytiť. Prípad vzbudil v Kórejskej republike vlnu obáv a bol námetom pre film *[[Spomienky na vraha]]* z roku 2003.

## Rodisko
* Pom-kun Čcha, bývalý profesionálny futbalista

## Externé odkazy
*Oficiálna stránka mesta Hwasong 

## Zdroj
* 

Kategória:Mestá v Kórejskej republike
Filip VI.

**Filip VI.** môže byť:

* francúzsky kráľ z dynastie Valois, pozri Filip VI. (Francúzsko) (1293–1350)
* španielsky kráľ z dynastie Burbonovcov, pozri Filip VI. (Španielsko) (* 1968) 
* vojvoda burgundský, známy ako španielsky kráľ Filip III., pozri Filip III. (Španielsko)

Kategória:Rozlišovacie stránky – Panovník
Antonio José de Sucre

**Antonio José de Sucre y Alcalá ** (* 3. február 1795, Cumaná, Venezuela† 4. jún 1830, Berruecos, Kolumbia) bol juhoamerický bojovník za nezávislosť, generál a štátnik. 

Bol blízkym priateľom Simóna Bolívara. V roku 1823 bol krátko prezidentom Peru.

Ako vojenský generál v roku 1824 dokázal v dôležitej bitke u Ayacucha v Peru definitíve poraziť Španielov. Už nasledujúci rok bola vyhlásená nezávislosť Bolívie. V rokoch 1825 až 1828 bol prezidentom Bolívie. Dňa 4. júna 1830 bol na neho v meste Pasto spáchaný atentát, ktorému podľahol.

## Referencie

## Iné projekty
 

Kategória:Dejiny Latinskej Ameriky
Kategória:Prezidenti Bolívie
Kategória:Prezidenti Peru
Kategória:Osobnosti na bankovkách
Ferdinand Fellner

**Ferdinand Fellner** mladší (* 19. apríl 1847, Viedeň, Rakúske cisárstvo – † 22. marec 1916, Viedeň) bol rakúsky architekt.

## Životopis
Narodil sa ako syn viedenského architekta a stavebného podnikateľa Ferdinanda Fellnera. Štúdium architektúry ukončil vo Viedni a v roku 1870 nastúil do firmy svojho otca, ktorú viedol aj po jeho smrti. So svojou manželkou Katarínou mal dve deti, Melániu a Ferdinanda (prezývaného „Ferry“ – tiež architekt).

## Ateliér Fellner a Helmer
V roku 1873 založil spolu s Hermanom Helmerom spoločný ateliér. Koncom 19. storočia jeden z najznámejších architektonických ateliérov vo Viedni, ktorý sa špecializoval hlavne na projektovanie divadelných budov. Navrhli a naprojektovali za 43 rokov svojej spolupráce viac ako 200 stavieb, ktoré boli väčšinou realizované na území bývalého Rakúsko-Uhorska. Fellner a Hellmer vyvinuli akýsi typ divadla s dobrým dispozičným a technickým riešením, tieto divadlá slúžia až dodnes. Z výtvarného hľadiska ide o architektúru eklektickú, s prekypujúcim remeselným dekórom, využívajúce neskoršie renesančné a barokové formy, v posledných dielach tiež secesné. Častými spolupracovníkmi ateliéru pri výzdobe interiérov a exteriérov budov boli aj významný umelci svojej doby – Gustav Klimt a Ernest Klimt, Franz Matsch, Hans Makartn a iný.

Vďaka bezpečnostných hľadísk bola firma Fellner a Helmer vyhlásená za firmu, ktorá mala prijateľné ceny a presne dodržovali termíny a preto získali architekti zákazky na radu ďalších stavieb rôzneho využitia a účelu (projektovali bytové domy, obchodné domy, vily, paláce a zámky a iné). Fellner a Hellmer pracovali po celý život spolu, takže nemožno oddeliť ich autorský vklad u budov.

## Hlavné diela
* Mestské divadlo vo Viedni (1872)
* Ľudové divadlo v Budapešti (1874)
* Historická budova Slovenského národného divadla v Bratislave (1882)
* Štátna opera v Prahe (18861887)
* Palác grófa Károlyiho v Budapešti
* Secesné divadlo v Mladej Boleslave (19061909)

## Zdroje
* OBUCHOVÁ Viera a kol.; *Pamiatky Bratislavy*, Bratislava 1988, str. 21–22
* MORAVÁNSZKY Ákos; *Die Architektur der Donaumonarchie*, Corvina 1988, Maďarsko, str. 53–55
* http://www.deutschefotothek.de/kue09000078.html

Kategória:Rakúski architekti
Kategória:Osobnosti z Viedne
Cigareta

thumb
**Cigareta** (slangovo *ciga*) je výrobok, ktorý je konzumovaný fajčením. Vyrábaný je zo sušených jemne posekaných tabakových listov s aditívami. Posekaný aromatizovaný tabak je zakrútený, alebo natlačený do papierového valčeka rozmerov max. do 70&nbsp;mm dĺžky a 10&nbsp;mm priemer. Pri konzumácii cigarety musí jeden koniec cigarety tlieť aby bolo možné cez druhý koniec (ktorý je zvyčajne osadený filtrom) inhalovať dym z tlenia tabaku cez ústa do pľúc. Niektorí fajčiari cigaretu vkladajú do cigaretovej špičky.

Tabak cigár nie je na rozdiel od cigariet jemne posekaný a cigary sú celé zakrútené do tabakového listu. Slovo cigareta vzniklo zo španielskej zdrobneniny slova cigara (podobne ako seňora&nbsp;–&nbsp;seňorita).
 
Je dokázané, že cigarety sú veľmi návykové a spôsobujú rakovinové ochorenia viacerých orgánov ľudského tela, môžu byť príčinou srdcových ochorení, poškodenia dýchacích ciest, impotencie, ochorenia obehového systému a vrodených porúch u plodov tehotných žien. Cigarety obsahujú nikotín, a iné stimulačné látky. Pri vdychovaní dymu do pľúc sa tieto látky dostávajú do krvného obehu, kde spôsobujú rýchly psychoaktívny efekt.

## Zloženie cigarety
thumb
### Cigaretový filter
Vyrába sa z acetátu celulózy. Je obalený vnútorným obalovým papierom, vonkajší obal tvorí náustkový papier, ktorý je pre dosiahnutie lepšej priepustnosti perforovaný elektrostaticky alebo laserom.

### Cigaretový papier
Je to obal, v ktorom je zabalený tabak. Je to špeciálny papier, určený pre priemyslovú výrobu a ručné balenie cigariet. Používa sa ľanový alebo konopný, vysoko kvalitný celulózový papier.

Do papiera sa pridávajú rôzne chemikálie:
* uhličitan vápenatý&nbsp;–&nbsp;zlepšuje poréznosť a horenie
* uhličitan horečnatý&nbsp;–&nbsp;zlepšuje farbu popola
* oxid titaničitý&nbsp;–&nbsp;farbí popol dobiela
* dusičnan draselný&nbsp;–&nbsp;zlepšuje horenie a súdržnosť popola

## Rozmery cigariet
Obvod väčšiny cigariet je približne 25mm. Známe sú štyri dĺžky cigariet:

* *Štandardná cigareta*: 70 mm,
* Cigareta typu *KING-SIZE*: 85 mm (84 - 85 mm),
* Cigareta typu *SUPER KING-SIZE*: (100´s) 100 mm (93 - 100 mm),
* Cigareta s označením *LONGS* (LONG SIZE): 120 mm.
* Cigareta s označením *SUPER LONGS* (SUPER LONG SIZE): 150 mm.

## Spotreba cigariet
Na svete je každý rok vyrobených približne 5,5 bilióna kusov cigariet. Tieto cigarety vyfajčí viac ako šestina sveta, t. j. približne asi 1,1 miliardy ľudí. Aj keď spotreba cigariet v rozvinutých krajinách klesá, v rozvojových krajinách táto spotreba stúpa. V USA klesla spotreba cigariet v porovnaní medzi rokmi 1965 a 2006 približne na polovicu zo 42% na 20,8% dospelej populácie. V celosvetovom rozsahu spotreba cigariet stúpa medziročne v priemere o 3,4%.

Zdroj: Odhady Svetovej zdravotníckej organizácie v roku 2000

## Referencie
 

## Iné projekty
.

Kategória:Fajčenie
Ocot

náhľad|Príklady octu

**Ocot** je z chemického hľadiska vodný roztok 5 až 10% kyseliny etánovej (octovej). Má výraznú kyslú chuť a charakteristický zápach. Používa sa na dochucovanie jedál a pokrmov.

## Iné projekty

Kategória:Ocot
Kategória:Prísady do jedla
Kategória:Fermentované jedlá
Chicagska škola

**Chicagska škola** [vyslov: šikákska škola] (často nesprávne: *chicagská škola*) môže byť:
*v sociológii: smer americkej sociológie z 20. a 30. rokov 20. storočia, pozri chicagska škola (sociológia)
*v ekonómii: pozri chicagska škola (ekonómia)
*v architektúre: pozri chicagska škola (architektúra)
*v literatúre: pozri chicagska škola (literárny kriticizmus)
*v matematike: pozri chicagska škola (matematická analýza)
*v psychológii: pozri chicagska škola (psychológia)
Oskar Singer

**Oskar Singer** (* 27. október 1899, Dolné Vestenice – † 4. november 1972, Londýn) bol slovenský architekt. Bol to významný predstaviteľ funkcionalizmu na Slovensku a najprogresívnejším nitrianskym architektom.

## Biografia
Architektúru vyštudoval v Budapešti TU a v Brne VUT. Pôsobil ako samostatný architekt v 30.rokoch 20. storočia v Nitre. Angažoval sa aj kultúrne – bol členom Bratislavského Umeleckého spolku Kunstverein i Informovanosti. Publikoval v časopise Forum. Niektoré zdroje uvádzajú, že koncom tridsiatych rokov emigroval do Londýna. V roku 1947 sa zúčastnil kongresu CIAM.

## Vybrané diela
* **1933–1934** Štátna meštianska škola a vila riaditeľa, Nitra, Andreja Šulgana 1
* **1934** Vila K, Kmeťkova 22
* **1935** Robotnícky kultúrny dom (Nitra), Fraňa Mojtu 1 
* **1936** Rodinný dom, Nitra, Fraňa Mojtu 17 
* **1938** Dom Dr.R., Nitra, Kmeťkova 11

### Vila K, Kmeťkova 22, Nitra, 1934
Výnimočnosťou tejto vily je postavenie jej časti na stĺpoch. V našich pomeroch to bolo neobyčajné riešenie. Moderný charakter vytváralo taktiež aerodynamické zaoblenie rohov budovy. Táto vila sa objavila aj v časopise Fórum roku 1938, v článku ktorý pojednával o stavaní na „vidieku“.

Voľné prízemie avšak už tri roky po ukončení stavby zastavali, aj dnes je možné túto časť rozpoznať, pretože siahala len do polovice podlažia. Vila sa pre svoj expresívny vyraz nevyhla ani kritike. L. Foltýn tu kritizoval formálne použitie corbusierovských stĺpov v časti pôdorysu a zaoblené tvary prehnane označil za „novobarokové“.

### Rodinny dom, Nitra, Fraňa Mojtu 17, Nitra, 1936
Rodinný dom je jedným z mála príkladov na Slovensku, kde sa konkrétne nekonvenčné funkcionalistické architektonické tvaroslovie podarilo dôsledne aplikovať, pretože duch moderných architektonických princípov sa uplatňoval iba postupne. Architekt tu použil jednoduchý arkier s pásovým oknom, ktoré presahuje cez oba rohy.

### Dom Dr.R., Nitra, Kmeťkova 11, Nitra, 1938
Rodinný dom patril k charakteristickým stavbám funkcionalizmu v meste Nitra. Je charakterizovaný výraznou horizontálnou štrbinou na prízemí. Za tou sa nachádzala obývacia izba spojená s jedálňou a terasa. V zadnom krídla bola kuchyňa a pomocné priestory. Na poschodí bola výrazným prvkom pergola, ktorá kryla hornú terasu. Tu sa nachádzali tri spálne s veľkou predsieňou. Do domu sa vchádzalo z boku, kde mierne vystupovalo dvojramenné schodisko.

## Referencie

## Literatúra
* Foltýn, L. : *Slovenská architektúra a Česká avantgarda 1918-1939*, Bratislava, SAS 1933
* Dulla, M. – Moravčíkova, H. a i.: *Architektonické diela 20. storočia na Slovensku*, Architektúra & Urbanizmus, 30-36, 1998
* Dulla, M. – Moravčíkova, H. : *Architektúra Slovenska v 20. storočí*, Bratislava, 2003 
* Dulla, M.: *Slovenská architektúra od Jurkoviča po dnešok*, Bratislava, 2007

Kategória:Slovenskí architekti
Kategória:Osobnosti z Dolných Vesteníc
Trinidad (ostrov)

vpravo|náhľad|Mapa
**Trinidad** je ostrov v Karibskom mori. Je to najrozsiahlejší a najobývanejší ostrov krajiny Trinidad a Tobago. Trinidad je najjužnejší ostrov v Karibiku a nachádza sa 11 km severne od pobrežia Venezuely. Rozloha ostrova je 4&nbsp;769 km².

Prvým Európanom, ktorý objavil ostrov bol Krištof Kolumbus v roku 1498. Počas jeho plavby do "Nového sveta" objavil tento ostrov a pomenoval ho *La Trinidad*. Trinidad zostal v španielskych rukách až do roku 1797, keď sa tu usadili francúzski a africkí otroci.

V roku 1888 boli Trinidad a Tobago zlúčené do jednej korunnej kolónie. V roku 1976 Trinidad a Tobago vyhlásili nezávislosť od Britského impéria a stali sa nezávislou republikou.

Najväčším mestom na ostrove je Port of Spain, ktoré sa nachádza na severozápade ostrova.

## Referencie

Kategória:Karibské ostrovy
Kategória:Trinidad a Tobago
Trinidad

**Trinidad** môže byť:
* karibský ostrov, pozri Trinidad (ostrov)
* mesto na Kube, pozri Trinidad (Kuba)
* mesto v Bolívii, pozri Trinidad (Bolívia)
* mesto v Uruguaji, pozri Trinidad (Uruguaj)
* vlajková loď Fernãa Magalhãesa, s ktorou podnikol plavbu okolo sveta, pozri Trinidad (loď)
Robotnícky kultúrny dom (Nitra)

**Robotnícky kultúrny dom** je dom v Nitre, ktorý bol postavený v roku 1935 a ktorého autorom je slovenský architekt Oskar Singer. Je postavený vo funkcionalistickom štýle.

## Architektonické riešenie
Sociálnodemokratický robotnícky kultúrny dom patrí k významným, avšak málo známym funkcionalistickým stavbám na Slovensku, má jednoduchú kubickú podobu so zasunutým bočným vstupom, ktorý sa nachádza za troma stĺpmi nesúcimi plnú stenu západnej fasády. Tá je oživená iba balkónom nad vstupom. Pôvodne sa na fasáde nachádzala nástenná maľba, ktorej autorom bol Mihály Biró. Na prízemí budovy sa nachádzali kancelárie, čitáreň a byt domovníka. Na podlaží bola umiestnená prednášková sála s javiskom.

V súčasnosti sa v bývalom kultúrnom dome nachádza internetová kaviareň, maľba už neexistuje a je k nemu pristavaný ďalší objekt. Oba patria odborovému zväzu.

## Použitá literatúra
*Foltýn, L. : *Slovenská architektúra a Česká avantgarda 1918-1939*, Bratislava, SAS 1933
*Dulla, M. – Moravčíková, H. a i.: *Architektonické diela 20. storočia na Slovensku*. Architektúra & Urbanizmus, 30-36, 1998
*Dulla, M. – Moravčíková, H. : *Architektúra Slovenska v 20. storočí*, Bratislava, 2003 
*Dulla, M.: *Slovenska architektúra od Jurkoviča po dnešok*, Bratislava, 2007

Kategória:Stavby v Nitre
Štátna meštianska škola a vila riaditeľa, Nitra

**Štátna meštianska škola a vila riaditeľa** je budova v Nitre. Je pomerne málo známou avšak pozoruhodnou funkcionalistickou stavbou medzivojnového obdobia je budova pôvodnej štátnej meštianskej školy v Nitrianskej štvrti Číneš. S výstavbou budovy sa začalo v roku 1933 za prítomnosti vtedajšieho ministra školstva dr. Ivana Dérera a do užívania bola odovzdaná v roku 1937. Školu vtedy pomenovali „Jubilejná štátna meštianska obvodná škola“. Po viacerých organizačných zmenách dostala škola 3. septembra 1973 nové meno – Základná škola Rudolfa Jašíka. Dnes, po roku 1989 dostala opäť svoje pôvodné meno – Základná škola kniežaťa Pribinu.

Budova je označená bronzovou tabuľou so stručným popisom kultúrnej pamiatky.

## Architektonické riešenie
Budova je viacpodlažným objektom, ktorý bol po svojom vzniku  jednoduchosťou a modernosťou príkladom pre svoje okolie. Na čelnej strane budovy nad vchodom bola umiestnená freska od grafika Michala Bíru - motív robotníka a matky, ktorí dvíhajú ruky a matka zdvíha svoje dieťa k slnku. Štátny znak a umelecký nápis z kovu na priečelí budovy vytvoril nitriansky sochár Július Bartfay.

Objekt má asymetrický trojkridlový pôdorys, ktorý pripomína najslávnejšiu nemeckú školu - budovu Bauhausu, ktorú navrhol architekt Walter Gropius. Táto bola architektovou inšpiráciou aj pre čisté a bezozdobné tvary. Výnimočné je pri tejto stavbe tiež uplatnenie asymetrie sledovaním funkčných požiadaviek i výtvarný princíp, ktoré sú dovedené do dôsledkov. 

Vstup do tohto objektu sa nachádza netypicky na nároží – je orientovaný smerom k centru mesta, hlavné schodisko je otvorené do veľkého bočného vestibulu. Vpravo od vstupu vystupuje do popredia krídlo s telocvičňou. Učebne sú orientovane do dvora. Za školou postavili, podľa dobových zvyklosti, vilu pre riaditeľa – smerom k Wilsonovmu nábrežiu. Tato ma jednoduchú kubickú formu. Výrazným architektonickým prvkom je polkruhová markíza. V súčasnosti v nej sídli materská škôlka. Súčasťou celého komplexu bol aj robotnícky klub.

## Základné údaje
* **Autor:** Oskar Singer
* **Adresa:** Andreja Šulgana 1, Nitra
* **Realizácia:** 1933-1934
* **Architektonický štýl:** funkcionalizmus
* **Status:** kultúrna pamiatka

## Použitá literatúra
* Foltýn, L.: *Slovenská architektúra a Česká avantgarda 1918-1939*, Bratislava, SAS 1933
* Dulla, M. – Moravčíková, H. a i.: Architektonické diela 20. storočia na Slovensku. Architektúra & Urbanizmus, 30-36, 1998
* Dulla, M. – Moravčíková, H.: *Architektúra Slovenska v 20. storočí*, Bratislava, 2003
* Dulla, M.: *Slovenska architektúra od Jurkoviča po dnešok*, Bratislava, 2007

Kategória:Stavby v Nitre
Kategória:Funkcionalistické stavby na Slovensku
Billy Idol

**William Michael Albert Broad** (* 30. november 1955, Stanmore, Middlesex, Anglicko), viac známy ako **Billy Idol**, je anglický rockový hudobník, textár a herec. Prvýkrát si získal popularitu počas punk rockovej éry ako člen skupiny Generation X. Na rozdiel od ostatných punk rockových interpretov, Billy Idol tvrdil, že ho inšpirovali skupiny The Beatles a Rolling Stones.

Billy Idol začal svoju úspešnú sólovú kariéru ako člen "druhej britskej invázie USA. Séria hudobných videí k skladbám „Dancing With Myself“, „White Wedding“, „Rebel Yell“ a „Eyes Without a Face“ z neho urobila jednu z prvých MTV hviezd. Idol pokračuje v koncertovaní s gitaristom Stevenom Stevensom.

## Koncertná skupina
Súčasná skupina Billyho Idola pozostáva z:
*Steve Stevens – sólová gitara (1981 – 1986, 2001 – súčasnosť)
*Stephen McGrath – basová gitara, sprievodný spev (2001 – súčasnosť)
*Billy Morrison – rytmická gitara, sprievodný spev (2010 – súčasnosť)
*Erik Eldenius – bicie, perkusie (2012 – súčasnosť)
*Paul Trudeau – klávesy (2014 – súčasnosť)

### Bývalí členovia
*Phil Feit – basová gitara (1981 – 1983)
*Steve Missal – bicie, perkusie (1981)
*Gregg Gerson –  bicie, perkusie (1981 – 1983)
*Judi Dozier – klávesy (1982 – 1985)
*Steve Webster – basová gitara (1983 – 1985)
*Thommy Price – bicie, perkusie (1983 – 1988)
*Kenny Aaronson – basová gitara (1986 – 1988)
*Susie Davis – klávesy, vokály  (1986 – 1988)
*Phil Soussan – basová gitara (1988 – 1990)
*Zane Fix – basová gitara (1980s)
*Mark Younger-Smith – sólová gitara (1990 – 1993)
*Larry Seymore – basová gitara (1990 – 1993)
*Tal Bergman – bicie, perkusie (1990 – 1993, 2000)
*Bonnie Hayes – klávesy, vokály (1990 – 1991)
*Jennifer Blakeman – klávesy (1993)
*Julie Greaux – klávesy (1993)
*Danny Sadownik –  bicie, perkusie (1993)
*Mark Schulman – bicie, perkusie (1993 – 2001)
*Sasha Krivtsov – basová gitara (2000)
*Brian Tichy –  bicie, perkusie (2001 – 2009)
*Jeremy Colson – bicie, perkusie (2010 – 2012)
*Derek Sherinian – klávesy (2002 – 2014)

## Diskografia

;Štúdiové albumy
*Don't Stop (1981)*
**[[Billy Idol (album)|Billy Idol]]* (1982)
**[[Rebel Yell (album)|Rebel Yell]]* (1983)
**[[Whiplash Smile]]* (1986)
**[[Charmed Life (Billy Idol album)|Charmed Life]]* (1990)
**[[Cyberpunk (album)|Cyberpunk]]* (1993)
**[[Devil's Playground (album)|Devil's Playground]]* (2005)
**[[Happy Holidays (Billy Idol album)|Happy Holidays]]* (2006)
**[[Kings & Queens of the Underground]]* (2014)

## Ceny a nominácie
### Grammy Awards

### MTV Video Music Awards

### BRIT Awards
BRIT Awards sú každoročne udeľované ceny asociáciou British Phonographic Industry.

## Referencie

## Iné projekty

## Externé odkazy
*Oficiálna webstránka
*Billy Idol na MySpace
*

## Zdroj

Kategória:Držitelia ceny Brit Award
Kategória:Anglickí filmoví herci
Kategória:Anglickí rockoví speváci
Kategória:Anglickí rockoví gitaristi
Kategória:Anglickí rockoví basgitaristi
Kategória:Anglickí rockoví bubeníci
Kategória:Anglickí skladatelia modernej hudby
Kategória:Anglickí speváci-skladatelia
Kategória:New Wave hudobníci
Kategória:Punkrockoví speváci
Kategória:Punkrockoví hudobníci
Hotel Devín

right|thumb|Hotel Devín
right|thumb|Interiér
[right|thumb|Hotel Danube, Hotel Devín a [Slovenská národná galéria]]

**Hotel Devín** je hotel v Bratislave postavený v rokoch 19521954. Objekt sa nachádza v staršej časti mesta na nábreží Dunaja. V minulosti bol súčasťou Dunajskej promenády, z čoho vychádzala mierka celej architektúry.

## Architektúra
Budova je výsledkom práce v ateliéri pod vedením Emila Belluša. Suterén a prvé dve podlažia s prevádzkami kaviarní a reštaurácii sú prístupné pre verejnosť. Vyššie podlažia sú vyhradené pre hotelové bývanie. Architektúra exteriéru a interiéru je vyriešená ako celok. Detaily sú často výborne doriešene, dokonca aj strecha budovy funguje ako piata fasáda pre pohľad z hradu.
Koncom storočia prestavali pôvodný bar na fitnescentrum (Droppa, Cvengrošová).

## Kritika
V minulosti sa často kritizoval plošne presklenný parter. Z dnešného pohľadu považujeme tento prvok za nadčasový a budovu ako jeden z najlepších príkladov povojnovej architektúry na Slovensku.

”Hotel ozaj dobre dokumentuje, ako sa funkcionalistická nová estetika a sociálny náboj transformovali do tradičných klasicistických schém a mäkkého komfortu neskorej moderny.“ (M.Dulla, H.Moravčíková : Architektúra Slovenska v 20.stor.)

„Príkladne čistá ukážka klasicizujúceho riešenia“ (Martin Kusý, architektov monografista)

## Základné informácie
* *architekti* : Emil Belluš , E.Krampl, Viktor Uhliarik (I.Baník, Š.Imrich, P.Imrich, K.Rosmánz st.)
* *situácia* :  Riečna 4, Bratislava, Slovensko
* *arch. štýl* :klasicizujúca postmoderna
* *dátum vzniku* : 1949-1954
* Národná kultúrna pamiatka 

## Zdroje
* Martin Kusý: Architektúra na Slovensku 1945-75, Pallas, Bratislava, 1976, s. 71, 74-75
* Krivošová, Lukáčová: Premeny súčasnej arch. Slovenska, Alfa, Bratislava, 1990, s.34-35
* M.Dulla, H.Moravčíková : Architektúra Slovenska v 20.stor., Slovart, Bratislava

## Iné projekty

Kategória:Hotely v Bratislave
Kategória:Emil Belluš
Kategória:Architektúra z 1954
Austrian Holocaust Memorial Award

**Austrian Holocaust Memorial Award** (AHMA) bola založená v roku 2006 Rakúskou zahraničnou službou (Österreichischer Auslandsdienst). Cena je udeľovaná každoročne osobe, ktorá sa mimoriadne zaslúžila o spomínanie na šoa.
náhľad|Udeľovanie ceny Austrian Holocaust Memorial Award 2008 v Paríži
Od roku 1992 pracujú v službe tejto pripomienky mladí Rakúšania v Anglicku, Argentíne, Austrálii, Belgicku, Brazílii, Bulharsku, Česku, Číne, Francúzsku, Holandsku, Izraeli, Litve, Maďarsku, Nemecku, Nórsku, Poľsku, Rusku, Taliansku, Ukrajine, USA a ďalších krajinách. Mladí Rakúšania tým celosvetovo preberajú zodpovednosť za zločiny spáchané aj rakúskymi národnými socialistami. Cenou AHMA má byť každoročne vyzdvihnutá osobnosť, ktorá pripomienku holokaustu podporuje osobitným spôsobom.

## Nositelia ceny
* 2006 Pan Guang, Centrum pre židovské štúdie v Šanghaji, Čína
* 2007 Alberto Dines, Casa Stefan Zweig, Petrópolis, Brazília
* 2008 Robert Hébras, Centre de la mémoire d'Oradour sur Glane, Oradour sur Glane, Francúzsko
* 2009 Jay M. Ipson, Virginia Holocaust Museum, Richmond, Spojené štáty
* 2010 Eva Marks, Melbourne, Austrália (štát)
* 2011 Auschwitz Jewish Center, Osvienčim, Poľsko
* 2012 Ladislaus Löb, Brighton, Anglicko
* 2013 Hugo Höllenreiner, Ingolstadt, Nemecko
* 2014 Margers Vestermanis, Riga, Lotyšsko
* 2015 Erika Rosenberg, Buenos Aires, Argentína
* 2016 Giorgio Frassineti, Predappio (Forlì), Taliansko

## Externé odkazy
* Austrian Holocaust Memorial Award  
* Österreichischer Auslandsdienst
* Gedenkdienst beim Österreichischen Auslandsdienst
* Bundeskanzleramt
* Außenministerium

Kategória:Ocenenia
Kategória:Holokaust
Kategória:Rakúske ocenenia
Anna Nalicková

**Anna Nalicková**, plným menom **Anna Christine Nalicková** (* 30. marec 1984, Glendora, Kalifornia, USA) je americká pesničkárka. 

## Životopis a tvorba

Už ako malá prejavila záujem o písanie textov. V škole ju dokonca podporovali a vraveli jej, že to v živote niekam dotiahne, len musí zotrvať. Anna sa nikdy nevzdávala a dnes má na svojom vrube prvý album so svojou hudbou a svojimi textami, ktorými okúzľuje nielen Ameriku, ale celý svet. V domácnosti Nalickovcov sa vždy zmietali rozličné hudobné žánre a skupiny. Annina matka bola zástankyňou skôr tvrdšieho rocku, a jej otec počúval radšej skupiny typu Beatles. To, prečo sa Anna rozhodla byť textárkou z veľmi príjemnou hudbou, sama prisudzuje vrodenej túžbe. Po niekoľkých úspešných rokoch písania sa Anne konečne podarilo preraziť a to v roku 2005, kedy za pomoci vydavateľstva *Sony BMG Music entertainment* vydala svoj debutový album z názvom  *[[Wreck of the Day]]*, ktorý by sa dal volne preložiť ako "stroskotaný deň". Jeho melancholické texty, ktoré rozprávajú o ľudských životoch, zožali na domácej pôde úspech. Taktiež sa umiestnila aj vo vrchných priečkach hitparád, čo jej pridalo na popularite. Annini fanúšikovia však netrpezlivo čakajú, či nás táto mladá nádejná hudobníčka poctí aj ďalším albumom. Zatiaľ sa jej podarilo iba znovuvydanie albumu v roku 2006, na ktorý umiestnila 2 nové skladby a jednu live verziu a v roku 2007 vydala song "Versus".

## Svet filmu

Annino meno nie je vo svete moc známe, je skôr lokálnou, národnou speváčkou. Nie, že by jej hudba nedosahovala dostatočnej kvality, skôr ešte jej hudba nedozrela a na svetovej popovej scéne je čím ďalej ťažšie sa uchytiť. No faktom ostáva, že jej hudba sa dostáva do uší miliónov ľudí, len, žiaľ, ani nevedia, že je to ona. Ide o mnohé filmy a televízne seriáli, ako napríklad seriál *[[Smallvile]]*, kde sa na výberoch vyskytujú aj jej piesne.

## Diskografia
### Albumy

### Single

## Externé odkazy

*Oficiálna stránky Anny Nalick
*Oficiálne fórum Anny Nalick
*Stránky Anny Nalick na MySpace

Kategória:Popové speváčky USA
Kategória:Rockové speváčky USA
Kategória:Textári piesní USA
Kategória:Speváci-skladatelia USA
Kategória:Skladatelia modernej hudby USA
Kategória:Osobnosti z Kalifornie